PREDLOG
Na osnovu člana 39 Zakona o turističkim organizacijama („Sl. list RCG“, broj 11/04,46/07 i „Sl. list CG“, br. 45/14,42/17 i 27/19), člana 38 stav 1 tačke 2 i 8 Zakona o lokalnoj samoupravi („Sl. list Crne Gore“, broj 2/18 i 34/19) i člana 36 stav 1 tačke 2 i 8 Statuta opštine Mojkovac („Službeni list Crne Gore – Opštinski propisi“, br. 29/18), Skupština opštine Mojkovac na sjednici od _______2020. godine, donijela je 
ODLUKU

o visini, načinu obračunavanja i plaćanja članskog doprinosa Turističkoj organizaciji Opštine Mojkovac
Član 1

Ovom Odlukom utvrđuje se visina, način obračunavanja i plaćanja članskog doprinosa Turističkoj organizaciji Opštine Mojkovac.

Obveznici plaćanja članskog doprinosa su pravna, fizička lica i preduzetnici koji na teritoriji Opštine Mojkovac imaju svoje sjedište ili organizacionu jedinicu, odnosno društvo koje obavlja turističku, ugostiteljsku i/ili sa turizmom neposredno povezanu djelatnost.

Član 2

Izrazi koji se koriste za fizička lica u muškom rodu, podrazumijevaju iste izraze u ženskom rodu.
Član 3
Osnovni elementi za utvrđivanje visine članskog doprinosa su:

· grupa djelatnosti;

· iznos poslovnih prihoda koje obveznik ostvari u godini prije godine za koju se utvrđuje članski doprinos umanjen za iznos poslovnih rashoda;

· kategorija turističkog mjesta koju određuje nadležno ministarstvo svojim aktom na osnovu Pravilnika o bližim kriterijumima za kategorizaciju turističkih mjesta svake pete godine.

Obveznici plaćanja članskog doprinosa turističkoj organizaciji dužni su nadležnom poreskom organu Opštine Mojkovac dostaviti prijavu sa iskazanim ostvarenim poslovnim prihodima umanjenim za poslovne rashode pojedinačno za svaku organizacionu jedinicu u kojoj se obavlja turistička, ugostiteljska i/ili sa turizmom neposredno povezana djelatnostna obrascu PP-ČD – koji je sastavni dio ove Odluke do 31.03. godine za koju se utvrđuje članski doprinos. 

Član 4
Sredstva od članskog doprinosa koriste se:

· 60% za finansiranje djelatnosti Turističke organizacije Mojkovac;

· 40% za finansiranje programa Nacionale Turističke organizacije.

Član 5
Visina članskog doprinosa Turističkoj organizaciji Mojkovac za djelatnosti razvrstane Pravilnikom o razvrstavanju djelatnosti za koje se plaća članski doprinos Turističkoj organizaciji za turističko mjesto kategorije C kojem pripada Opština Mojkovac na osnovu rješenja o kategorizaciji turističkih mjesta („Sl list CG“, br. 47/11), utvrđuje se na sljedeći način:

GODIŠNI IZNOS ČLANSKOG DOPRINOSA

	Godišnji prihodi umanjeni za iznos godišnjih rashoda iskazanih u €


	Godišnji iznos članskog doprinosa u €

	
	I GRUPA
	II GRUPA
	III GRUPA
	IV GRUPA
	V GRUPA

	0,00 -1.000,00
	70.00
	65,00
	60,00
	55,00
	50,00

	1001,00 – 3.000,00
	80,00
	75,00
	70,00
	65,00
	60,00

	3001,00 – 10.000,00
	220,00
	160,00
	100,00
	80,00
	70,00

	10.001-30.000,00
	800,00
	700,00
	600,00
	500,00
	100,00

	30.001,00-50.000,00
	2.000,00
	1.700,00
	1.200,00
	1.000,00
	150,00

	50.001,00-100.000,00


	4.000,00
	3.000,00
	2.000,00
	1.500,00
	550,00

	Preko 100,000,00 


	5.000,00
	4.000,00
	3.000,00
	2.000,00
	1.000,00


Ako se zavisno od početka ili prestanka obavljanja djelatnosti obveznika tokom godine, obračun članskog doprinosa vrši za kraći period, obaveza se utvrđuje na način što se utvrđeni iznos na godišnjem nivou dijeli sa odgovarajućm brojem mjeseci za koje se vrši obračun.

Član 6
Na sva pitanja koja nijesu uređena ovom Odlukom primjenjuje se Zakon o turističkim organizacijama.

U pogledu podnošenja poreske prijave, postupka utvrđivanja i kontrole članskog doprinosa, prinudne naplate, kamate i drugih pitanja koja nijesu propisana ovom Odlukom primjenjuju se odredbe Zakona o poreskoj administraciji. 
Član 7

Danom stpanja na snagu ove Odluke prestaje da važi Odluka o visini, načinu obračunavanja i plaćanja članskog doprinosa Turističkoj organizaciji Mojkovac („Sl. list CG – Opštinski propisi“, broj  707,808,43/15 i 48/16).

Član 8

Ova Odluka stupa na snagu osmog dana od dana objavljivanja u „Službenom list Crne Gore – Opštinski propisi“.
Broj 05-
Mojkovac,      03.2020. godine 

Skupština opštine Mojkovac

Predsjednik

Dragomir Mrdak, s.r.

